钦定古今图书集成/历象汇编/岁功典/第041卷 > 喜迁莺 何梦桂
## 钦定古今图书集成/历象汇编/岁功典/第041卷 > 喜迁莺 何梦桂

留春不住。又早是清明，杨花飞絮。杜宇声声，黄昏庭
院，那更半帘风雨。劝春且休归去。芳草天涯无路。悄
无语。倚阑干立尽，落红无数。　谁愬。长门事，记得当
年，曾趁梨园舞。霓羽香消，梁州声歇，昨梦转头今古。
金屋玉楼何在，尚有花钿尘土。君不顾。怕伤心，休上
危楼高处。